ΑΠΑΝΤΗΣΗ ΘΕΜΑΤΟΣ 2ου
Β1. α) Ελεύθερα είναι τα αγαθά που βρίσκονται ελεύθερα στη φύση και δεν αποτελούν αντικείμενο μελέτης της Οικονομικής Επιστήμης. Παραδείγματα:  το φως, η θερμότητα του ήλιου, κτλ. 	(Μονάδες 3)
β) Οικονομικά αγαθά είναι εκείνα τα αγαθά που είναι αποτέλεσμα της παραγωγικής προσπάθειας των ανθρώπων και αποτελούν αντικείμενο μελέτης της οικονομικής επιστήμης. Το κύριο χαρακτηριστικό των οικονομικών αγαθών είναι ότι βρίσκονται σε περιορισμένες ποσότητες σε σχέση με τις ανάγκες που ικανοποιούν.	(Μονάδες 7)
γ) Κεφαλαιουχικά και Καταναλωτικά Αγαθά: κεφαλαιουχικά αγαθά είναι εκείνα που χρησιμοποιούνται στην παραγωγική διαδικασία από την οποία παράγονται άλλα αγαθά. Π.χ. το τρακτέρ που χρησιμοποιείται στην αγροτική παραγωγή, ο αργαλειός που χρησιμοποιείται για την παραγωγή υφάσματος, το κτίριο ενός εργοστασίου. Γενικά, κεφαλαιουχικά αγαθά είναι τα μηχανήματα, τα κτίρια, τα εργαλεία, οι δρόμοι, τα πλοία, οι σταθμοί παραγωγής ηλεκτρικού ρεύματος κτλ (μον. 5).  Καταναλωτικά αγαθά είναι εκείνα που χρησιμοποιούνται για την άμεση ικανοποίηση των αναγκών των ανθρώπων, δηλαδή για κατανάλωση. Π.χ. τα πορτοκάλια, η γραβάτα, το στερεοφωνικό κτλ (μον. 5). 	(Μονάδες 10)
δ) Το ίδιο το αγαθό μπορεί να ανήκει σε δύο κατηγορίες, ανάλογα με το σκοπό της χρήσης του. Π.χ. ένα βιβλίο στο σπίτι μας είναι καταναλωτικό αγαθό, ενώ το ίδιο βιβλίο αν ανήκει στη βιβλιοθήκη ενός πανεπιστημίου, είναι κεφαλαιουχικό αγαθό.	(Μονάδες 5)
